04/05/2021 | Administración LocalMunicipal
Cariño
Bases convocatoria turismo 2021

Por Resolución Alcaldía de data 27/04/2021 aprobáronse as bases e a convocatoria para a contratación, como persoal laboral temporal, de dous técnicos de turismo, ao abeiro do programa de subvencións da Deputación provincial dirixido aos Concellos e agrupacións de Concellos da provincia da Coruña de menos de 50.000 habitantes para financiar o gasto das oficinas de turismo durante o ano 2021: 1.1.- O obxecto das presentes bases consiste na regulación do procedemento de selección de persoal laboral temporal, mediante oposición, de dous (2) técnicos de turismo, coa categoría profesional de técnico (grupo de cotización 5) para prestar servizos temporais no Concello de Cariño e adscritos a oficina de turismo, ao abeiro do Programa de subvencións dirixido a Concellos e agrupacións de concellos da provincia da Coruña de menos de 50.000 habitantes para financiar o gasto de persoal das oficinas de turismo durante o exercicio 2021.1.2.- Todo isto conforme o disposto na Lei 30/1984, do 2 de agosto, de Medidas para a Reforma da Función Pública, na Lei 7/1985, de 2 de abril, Reguladora das Bases de Réxime Local, na Lei 2/2015, de 29 de abril, de emprego público de Galicia, no Real Decreto 886/1991, de 7 de xullo, e demais normas concordantes de aplicación.1.3.- As funcións do posto de traballo son, entre outras, as seguintes: -Atención ao público. -Dar resposta á información turística demandada polos/as usuarios/as. -Preparación de material promocional turístico. -Colaborar no deseño e elaboración da sección turítica da páxina web e redes sociais municipais. -Colaborar e participar nas solicitudes de declaración de festas de interese turístico. -Deseño, programación e execución de xornadas e actividades de promoción. -Planificar coa concellería de Turismo a estratexía turística municipal e a estratexia conxunta sobre a candidatura do Proxecto de Xeoparque de Cabo Ortegal.1.4.- As presentes bases publicaranse no taboleiro electrónico municipal, na páxina web do Concello de Cariño así como no Boletín Oficial da Provincia da Coruña.1.5.- A presente convocatoria rexerase polo previsto nestas bases, Lei 30/84, do 2 de agosto, de medidas urxentes para a reforma da función pública, modificada pola Lei 23/88, do 28 de xullo, Lei 7/85, do 2 de abril, reguladora das bases do réxime local, Lei 5/1997 da Administración Local de Galicia, Real Decreto 781/86, do 18 de abril, polo que se aproba o Texto Refundido de disposicións legais vixentes en materia de réxime local, Real Decreto 896/1991, do 7 de xuño, Real Decreto 364/95, e RDL 2/2015, de 23 de outubro, polo que se aproba o Texto refundido da Lei do Estatuto dos Traballadores, así como polo Convenio Colectivo polo que se regulan as condicións de emprego do persoal laboral ó servicio do Concello de Cariño.2.1.- O/A aspirante seleccionado/a, vincularase a esta Entidade, mediante a modalidade contractual de duración determinada que corresponda, de conformidade coa lexislación reguladora dos contratos de traballo de duración determinada (contrato de obra ou servizo determinado), prestando os seus servizos efectivos e retribuídos a xornada completa, de luns a domingo (37,5 horas semanais, segundo se reflicte no convenio colectivo de condicións de traballo do persoal laboral do Concello de Cariño). O horario será fixado pola Alcaldía en atención ás necesidades do servizo 2.2.- O mencionado contrato laboral terá unha duración de 4 meses para o aspirante que acade maior puntuación e 3 meses para o segundo.2.3.- O/A aspirante seleccionado/a percibirá as retribucións establecidas no anexo de persoal do Concello de Cariño co seguinte desglose bruto mensual: a) Salario Base: 1,101,60 euros b) Parte proporcional Paga extra: 183,60 euros.3.1.- As presentes Bases íntegras publicaranse no taboleiro electrónico municipal, na páxina web do Concello, así como no Boletín Oficial da Provincia de A Coruña (BOP) 3.2.- Os resultados das probas, así como as citacións e emprazamentos aos aspirantes, levarase a cabo a través do Taboleiro de Anuncios electrónico do Concello e na páxina Web da Entidade.3.3.- A participación no proceso selectivo realizarase a través de chamamento público mediante a publicación destas bases completas no taboleiro electrónico municipal, na páxina web e no Boletín Oficial da Provincia de A Coruña.4.1.- As instancias para participar no proceso de selección (ANEXO II) dirixiranse á Alcaldía-Presidencia da Corporación e presentaranse no Rexistro Xeral do Concello ou pola sede electrónica en horario de atención ao público, no prazo de DEZ DÍAS HÁBILES a contar dende o día seguinte á publicación no Boletín Oficial da Provincia da Coruña. Se o último día fose inhábil, trasladarase o día hábil inmediatamente seguinte.4.2.- Poderán tamén remitirse na forma determinada no artigo 16.4 da Lei 39/2015, de 1 de outubro, do Procedemento Administrativo Común das AAPP. Neste caso, deberán remitir por mail ao Concello copia selada da instancia dentro do prazo de 10 días hábiles sinalado anteriormente: concello@concellodecarino. gal 4.3.- As persoas aspirantes farán constar na instancia que reúnen todos os requisitos sinalados na Base terceira, e achegarán os seguintes documentos: a).- Fotocopia compulsada do D. N. I., pasaporte ou tarxeta de residencia. b).- Fotocopia compulsada da titulación esixida para presentarse ao proceso. c) Fotocopia compulsada do permiso de condución B. d) Fotocopia compulsada do título de Celga 4, se fora o caso.4.4.- Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria. Ter nacionalidade española, ou ter nacionalidade doutro Estado sempre que se cumpran os requisitos do artigo artigo 57 do RDL 5/2015, de 30 de outubro, polo que se aproba o texto refundido da Lei do Estatuto Básico do Empregado Público, respecto do acceso ao emprego público de nacionais doutros estados. Posuír a capacidade funcional para o desempeño das tarefas da emprego ao que aspira. Ter cumpridos dezaseis anos. Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares as que desempeñaba no caso de persoal laboral, no que houbese estado separado ou inhabilitado. No caso de ser nacional doutro Estado, non atoparse inhabilitado/a ou en situación equivalente nin ter sido sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público. Estar en posesión dalgún dos seguintes títulos ou estar en condicións de obtelos na data en que remate o prazo de presentación de instancias: -Técnico superior en Guía, Información e Asistencia turística ou equivalente. -Técnico en Empresas e Actividades turísticas ou equivalente. -Grao ou diplomatura en Turismo ou equivalente homologado. -Dobre Grao en CC Empresariais e Turismo -Grao ou licenciatura en Historia da Arte. -Grao ou licenciatura en Humanidades. -Grao ou licenciatura en Xeografía e Ordenación do territorio. -Grao ou licenciatura en Historia. Estar en posesión do permiso de condución B.5.2.- Os requisitos previstos nos puntos anteriores estarán referidos á data de expiración do prazo de presentación de instancias e deberán manterse con posterioridade ata a contratación laboral.5.3.- Os interesados asinan na instancia de participación que reúnen todos os requisitos esixidos nesta base, debendo presentar os documentos que os acrediten unha vez feita pública polo Tribunal a proposta de selección, agás os sinalados na base CUARTA.5.4.- No caso de non acreditar estar en posesión de todos os requisitos, o aspirante non poderá ser contratado, sen prexuizo das responsabilidades nas que poidera incorrer por falsedade na instancia.6.1.- Rematado o prazo de presentación de instancias, a Alcaldía ditará resolución, que se publicará no Taboleiro de Edictos electrónico do Concello e na páxina web, declarando aprobada a lista provisional de admitidos/as e excluídos/as e outorgando un prazo máximo de 3 días naturais para que os/as excluídos/as aleguen o que consideren. Se o último día do prazo é inhábil, estenderase ata o seguinte día hábil.6.2.- Resoltas as reclamacións publicarase a lista definitiva no Taboleiro de Edictos ou darase por definitiva a lista provisional se non houbera reclamacións ou se estas non foran suficientes para a súa consideración. De non existir aspirantes excluídos, a Alcaldía poderá elevar a definitiva a lista provisional na mesma resolución de aprobación.6.3.- O feito de figurar incluído/a na relación de admitidos/as non prexulga que se lles recoñeza ós interesados a posesión dos requisitos esixidos no procedemento selectivo convocado, que deberán ser xustificados documentalmente como paso previo á contratación que corresponda.7.1.- O tribunal de selección estará composto por un/unha presidente/a e tres vogais, empregados públicos entre os/as que non se incluirán persoal de elección ou de designación política, nin funcionarios/as interinos/as ou persoal temporal ou eventual.7.2.- Actuará como Secretario un funcionario do Concello de Cariño, con voz e sen voto.7.3.- A Resolución pola que se aprobe a lista provisional de aspirantes admitidos e excluídos coa designación dos membros do Tribunal que incluirá os seus respectivos suplentes, farase pública no taboleiro de anuncios electrónico e na páxina web a efectos de recusación.7.4.- O Tribunal non poderá constituírse nin actuar sen a asistencia de polo menos tres dos seus membros, xa sexan titulares ou suplentes, e en todo caso requírese a asistencia do Presidente e do Secretario ou dos seus suplentes.7.5.- Os membros do Tribunal deberán absterse de intervir notificándoo a Alcaldía cando concorran neles algunha das circunstancias previstas no artigo 24 da Lei 40/2015 de 1 de octubre, de Réxime Xurídico do Sector Público.7.6.- O Presidente poderá requirir aos membros do mesmo declaración expresa de non atoparse incursos en causa de abstención. Así mesmo os aspirantes poderán recusar aos membros do Tribunal cando concorran as circunstancias previstas no parágrafo anterior.7.7.- Os membros do Tribunal son persoalmente responsables do cumprimento das bases da convocatoria e da suxeición aos prazos establecidos para a realización e valoración das probas e para a publicación dos seus resultados.7.8.- A efectos de abono de asistencias ós membros do Tribunal, aplicaráse o disposto no Real decreto 462/2002, de 24 de maio, sobre indemnizacións por razón do servizo.7.9.- O Tribunal poderá resolver as dúbidas que se presenten e tomar os acordos necesarios para o bo desenvolvemento do proceso selectivo. O sistema de selección será o de oposición. Consistirá en contestar por escrito a un cuestionario tipo test de 30 preguntas con tres respostas alternativas das cales só unha é válida, baseadas no contido do programa que figura como Anexo I nesta convocatoria. Engádense, a maiores, cinco preguntas de reserva. Este exercicio cualificarase de 0 a 15 puntos (0,5 puntos por cada resposta correcta), sendo eliminados todos aqueles aspirantes que non superen a puntuación mínima de 5 puntos. O tempo máximo de realización da proba será de 45 minutos. As preguntas erradas computarán negativo (0,10 puntos), e as non contestadas (en branco) non computarán. O artigo 35 da Lei 2/2009, de 23 de xullo, de modificación do texto refundido da Lei da función pública de Galicia, aprobado polo Decreto Lexislativo 1/2008, do 13 de marzo, establece que nas probas selectivas que se realicen para o acceso ás prazas da Administración da Comunidade Autónoma de Galicia e das Entidades Locais de Galicia incluirase un exame de galego agás para aqueles que acrediten o coñecemento da lingua galega conforme a normativa vixente, todo isto sen prexuízo daquelas probas que teñan que realizarse en galego para aquelas prazas/postos/empregos en que se requira un especial coñecemento da lingua galega. En cumprimento do sinalado a proba de galego consistirá na tradución dun texto de castelán para galego ou de galego para castelán. Para superar aproba é necesario obter o resultado de apto. Estarán exentos da realización da proba de galego os aspirantes que acrediten posuír con anterioridade ao día en que remate o prazo de presentación de solicitudes o Celga 4, curso de perfecionamento de galego ou estudos equivalentes. Este exercicio é obrigatorio e eliminatorio.9.1.- A cualificación final determinarase pola suma da puntuación obtidas na proba da fase de oposición, establecendo deste xeito a orde definitiva de aspirantes seleccionados.9.2.- En caso de empate, resolveráse a favor da persoa que menor número de respostas erróneas teña; se persiste o empate, resolveráse a favor da persoa que teña menor número de respostas erróneas nas preguntas de reserva (que só se puntuarán, neste último caso, para desempatar) 10.1.- O Presidente do Tribunal de selección á vista da lista do aspirante seleccionado, formulará proposta de contratación ante o Sr. Alcalde, sen que aquela poida superar o número de empregos convocados, sendo nulas as propostas que contraveñan este límita. A dita proposta publicarase no Taboleiro de edictos, así como na páxina web do Concello do Cariño.10.2.- O Tribunal de selección establecerá a orde de aqueles/as aspirantes, que sen ser seleccionados/as superaron o proceso de selectivo, coa finalidade de asegurar a cobertura do emprego.11.1.-Concluída a cualificación final do proceso selectivo, o Tribunal procederá á formación da bolsa de emprego, por orde decrecente da puntuación total final, con especificación da mesma, e que determinará a orde de prelación para a súa contratación. Publicarase no Taboleiro de Anuncios Electrónico do Concello, así como na súa páxina web. A bolsa de emprego aprobarase e quedará constituída definitivamente por resolución da Alcaldía e os integrantes da mesma unicamente serán titulares dunha expectativa de dereito a ser contratados tempo­ralmente por orde de puntuación. A súa duración será ata o 31/12/2024.11.2.- Situacións: As persoas que figuren na bolsa de emprego constituída poderanse atopar nalgunha das seguintes situacións: a) Dispoñibles: situación desde a que se é susceptible de recibir o chamamento ou oferta para a súa contratación. b) Contratadas: situación na que a persoa integrante da lista ou bolsa atópase prestando servizos efectivos no Concello de Cariño, ao abeiro da presente bolsa ou doutra distinta. Finalizada a vixencia do correspondente contrato, a persoa en activo pasará novamente á situación de “dispoñible”, mantendo a súa posición ordinal inicial na bolsa de orixe. No caso de que a persoa contratada temporalmente, ao abeiro da correspondente bolsa de emprego, se atope incluída como dispoñible noutras bolsas de emprego do Concello, poderá aceptar ou rexeitar outra contratación temporal que se lle ofreza. No caso de aceptar, isto suporá unha renuncia voluntaria na súa relación de emprego vixente e pasará como “dispoñible”ao final da bolsa de emprego da que tivera derivado a contratación ou nomeamento ao que se renuncie. Idéntica actuación procederá no caso de renuncia voluntaria na relación de emprego vixente (derivada dunha bolsa de emprego existente) por aceptar outro nomeamento ou contrato de traballo noutra Administración ou entidade privada, e sempre que non concorra un suposto legal de reserva de posto e/ou con garantía/posibilidade de reincorporación. c) Suspendidas: situación producida por algunha das causas establecidas no apartado A.2) desta base, a resultas da cal se impide formular á persoa afectada ofertas de traballo. Durante a situación de suspensión a persoa afectada non recibirá ofertas de traballo. Finalizada a suspensión a persoa afectada volverá a ocupar o lugar orixinario na lista. d) Excluídas: situación que comportará a exclusión da bolsa de traballo, unha vez producida algunha das causas establecidas na presente base, previa resolución.11.3.- Chamamentos: Os chamamentos para a incorporación do persoal temporal pretendido realizaranse en base á orde de prelación vixente, en cada momento, entre as persoas integrantes de cada bolsa. En caso de oferta simultánea de varias incorporacións, estas ofreceranse en bloque, para a súa elección segundo a orde de prelación das persoas aspirantes. Os chamamentos realizaranse por vía telefónica e correo electrónico, ao número e dirección de correo electrónico que deberán ser facilitados, polas persoas integrantes das bolsas, no momento de terse presentado ao proceso selectivo para a súa creación. Así, e en aras a unha adecuada eficacia deste procedemento, as persoas interesadas deberán comunicar ao Concello, baixo a súa responsabilidade, calquera alteración destes datos de contacto, a efectos de chamamento, que se puidera ter producido. Realizaranse un máximo de tres chamadas telefónicas, durante unha mesma xornada laboral (entendida desde as 9.00 ás 14.00 horas), a distintas horas e cun intervalo mínimo dunha hora. No caso de non terse producido resposta ás ditas chamadas, remitirase un correo electrónico final (dentro da mesma xornada). Tanto na chamada telefónica como no correo electrónico indicarase, como mínimo, a tipoloxía/modalidade da incorporación temporal ofertada (coa duración prevista, en caso de coñecerse, e/ou causa de finalización), o prazo máximo para a resposta e o número de teléfono e correo electrónico para poder contactar, a tales efectos, co Concello. Darase un prazo máximo de 24 horas, contado dende a hora de contestación da chamada ou, de non producirse, dende a hora da última chamada sen resposta) para aceptar, ou rexeitar, a oferta realizada. *De terse respondido a dito chamamento, no prazo sinalado, procederase do seguinte xeito: A.1) No suposto de aceptación da oferta, a Alcaldía resolverá a incorporación, na modalidade de emprego público que proceda e na data prevista ao efecto, do/a integrante da bolsa chamada e que teña aceptado, á que se lle requirirá para que antes da mesma e no prazo concreto sinalado ao efecto, presente: -Declaración responsable na que manifeste a aceptación expresa do posto -Fotocopia compulsada do D. N. I., pasaporte ou tarxeta de residencia. -Fotocopia compulsada da titulación -Declaración responsable de non estar afectado por ningún dos motivos de incompatibilidades do persoal ao servizo das Administracións públicas, e de non ter sido separado mediante expediente disciplinario do servizo de calquera das Administracións públicas ou dos órganos constitucionais ou estatutarios das Comunidades Autónomas, nin atoparse na situación de inhabilitación absoluta ou especial para empregos ou cargos públicos por resolución xudicial. No caso de ser nacional doutro Estado, declaración responsable, asinada pola persoa aspirante, de non estar afectada por ningún dos motivos de incompatibilidades do persoal ao servizo das Administracións públicas e de non estar inhabilitada ou en situación equivalente que impida, no seu Estado, nos mesmos termos, o acceso ao emprego público (Anexo III). -Declaración xurada de posesión da capacidade funcional par ao desenvolvemento das funcións correspondentes á praza convocada. -Copia compulsada do Celga 4, no seu caso. -Número de afiliación á Seguridade Social. -Certificación de conta bancaria. -No caso de contratación para postos de traballo cuxas funcións impliquen contacto habitual con menores achegarase unha certificación negativa do Rexistro central de delitos sexuais na que se acredite a ausencia de condena por sentenza firme por algún delito contra a liberdade e indemnidade sexual (en cumprimento do artigo 13.5 da LO 1/1996, do 15 de xaneiro, de protección do menor, modificado pola Lei 26/2015, do 28 de xullo, de modificación do sistema de protección da infancia e da adolescencia). De non cumprir co prazo sinalado para a presentación da referida documentación, ou a data sinalada para a incorporación, entenderase que renuncia aos seus dereitos inherentes, non se procederá á súa efectiva incorporación e a Alcaldía proporá e resolverá a incorporación do/a aspirante que ocupe a seguinte posición ordinal na bolsa. Así mesmo, pasará a ocupar o último lugar da bolsa. A.2) No suposto de rexeitamento da oferta, a persoa interesada deberá alegar algunha das causas xustificadas que a continuación se relacionan. Para iso, achegarase a documentación fidedigna no prazo máximo de tres (3) días hábiles, contados a partir do día seguinte ao do chamamento polo Concello, comunicado por teléfono e correo electrónico. As ditas causas de rexeitamento xustificado serán as seguintes: *Concorrencia de parto, permiso por nacemento, adopción ou acollemento, permiso de paternidade, risco durante o embarazo, risco durante o período de lactación natural e/ou situacións asimilables. *Estar en situación de incapacidade temporal transitoria por continxencias comúns ou profesionais, acreditado co correspondente parte médico de baixa. *Estar en situación de servizo activo noutra Administración Pública. *Estar nalgunha das situacións de servizos especiais contemplada pola normativa de aplicación. *Ter vixente un contrato de traballo cunha empresa/entidade privada, ou exercer como autónomo. *Ter que coidar e/ou estar ao cargo dun familiar de ata segundo grao, cando este, por razóns de idade, accidente ou enfermidade non puidera valerse por si mesmo e non desenvolva unha actividade retribuída; ou situacións asimilables enmarcadas dentro do exercicio da conciliación laboral e familiar. A acreditación documental da finalización da causa que xerou a suspensión farase nun prazo non superior aos quince (15) días hábiles seguintes ao do día da terminación desta e producirá efecto o primeiro día hábil do mes seguinte. No caso de superar este prazo a persoa candidata pasará ao final da bolsa de emprego. B) De non terse producido ningún tipo de resposta ao chamamento, no prazo máximo anteriormente sinalado, aplicaranse ao/á candidato/a os mesmos efectos, en relación coa súa situación na bolsa, que os previstos para os supostos de rexeitamento do chamamento sen alegación e acreditación de causa xustificada; o que implicará o seu pase ao último lugar da bolsa, e así, sucesivamente, para cada unha das persoas integrantes que incorran en falta de resposta.11.4.- Dilixencias de chamamentos. Ao obxecto da súa xustificación, consulta e acreditación administrativa, o/a empregado/a municipal que se en­cargue dos chamamentos fará constar, mediante dilixencia emitida ao efecto (e que obrará no expediente correspon­dente), os trámites efectivamente realizados. Neste sentido, indicarase, cando menos, os chamamentos realizados, as datas e horas nos que se realizaron as chamadas e o envío de correos electrónicos, se as persoas aspirantes chamadas tiveron respondido e no seu caso aceptado en prazo, as respostas recibidas e a documentación xustifi­cativa achegadas polas persoas chamadas, sen prexuízo daqueloutras circunstancias que, de ser o caso, se estime oportuno reflectir.11.5.- Baixa definitiva. A acumulación, por unha mesma persoa integrante da Bolsa, de tres situacións de falta de resposta aos chamamentos e/ou rexeitamento inxustificado, o incumprimento do prazo fixado para a incorporación/toma de posesión e/ou a presen­tación de documentación previa, dará lugar á súa baixa definitiva na mesma. Igualmente, tamén serán causas de baixa definitiva as seguintes: -Solicitude de baixa voluntaria por parte dos/as integrantes. -Non reunir os requisitos requiridos (ou terse producido falsidade na acreditación dos mesmos). -Ter sido separado ou inhabilitado do servizo público. -Falecemento, incapacidade permanente ou cumprimento da idade ordinaria de xubilación fixada, de ser o caso, en cada momento.11.6.- Fin da relación de emprego e reingreso na bolsa. Ao producirse a finalización da relación de emprego como persoal laboral temporal, a persoa aspirante retornará á posi­ción ordinal que, en cada momento, e en virtude da puntuación inicialmente acadada no proceso selectivo, lle corresponda dentro da bolsa.12.1- O/a aspirante proposto/a para poder ocupar o emprego convocado achegará no prazo de 4 días naturais, contados a partir do día da publicación da proposta de contratación no Taboleiro de edictos (prazo que poderá ampliarse cando o/a seleccionado/a acredite que non puido presentar algún documento por causas alleas á súa vontade), a seguinte documentación: -Certificado de conta bancaria e fotocopia da tarxeta da Seguridade Social. -O recoñecemento médico oficial efectuarase por parte do Concello.12.2.- No suposto de que os/as seleccionados/as non presentasen, en tempo e forma, a documentación acreditativa requirida quedarán anuladas tódalas actuacións referidas a este aspirante, sen prexuízo das responsabilidades nas que puideran incorrer por falsidade na solicitude.13.1.-No non sinalado nas presentes bases, estarase ao establecido na normativa básica sobre selección de persoal ao servizo da Administración Local, Estatuto dos Traballadores e demais normas que resulten de aplicación. En canto a posibilidade de dirimir as controversias que se produzan na aplicación daqueles instrumentos normativos serán competentes aos órganos pertencentes á Xurisdición Contencioso-Administrativa. Contra a resolución, que é definitiva en vía administrativa e pola que se aproban as bases desta convocatoria poderán os interesados interpoñer potestativamente recurso de reposición ante o Sr. Alcalde-Presidente do Concello de Cariño, no prazo dun mes contado a partir do día seguinte ao da súa publicación segundo o previsto nestas bases ou directamente recurso contencioso administrativo, ante o Xulgado do Contencioso Administrativo de Ferrol, no prazo de dous meses e na forma prevista na Lexislación reguladora de dita Xurisdicción, sen prexuízo de que poida interpoñer calquera outro que estime procedente. O Alcalde.- Tatiana Gabriela Lartitegui Maio DOCUMENTO ASINADO ELECTRONICAMENTE. TEMA 1: O municipio. Organización e funcións. O Alcalde, Pleno e Xunta de Goberno Local. TEMA 2: As competencias municipais. TEMA 3: Dereitos e deberes do persoal ao servizo da Administración local. TEMA 4: Contextualización do turismo: definición, elementos, evolución e valoración da actividade turística. TEMA 5: Análise da oferta turística: elementos e estrutura. O núcleo turístico. TEMA 6: Caracterización do marketing turístico e aplicación ao mesmo das novas tecnoloxías. TEMA 7: O termo municipal de Cariño. Núcleo urbano e parroquias TEMA 8: Planificación da información turística no municipio de Cariño. TEMA 9: Normativa estatal e autonómica en materia de turismo. TEMA 10: Patrimonio histórico, cultural, natural e etnográfico do Concello de Cariño. TEMA 11: Normativa sobre a declaración de festas de interese turístico e procesos de declaración do patrimonio cultural. Festas e eventos do Concello de Cariño. TEMA 12: Aloxamentos turísticos e hostelería no municipio. TEMA 13: A oferta turística da comarca do Ortegal: análise, estrutura e planificación. TEMA 14: Xeoparques: definición. Procesos de declaración dos xeoparques. Características. Proxecto xeoparque Cabo Ortegal. D./D.ª _______________________________________________________________, provisto do NIF n.º ________________, con enderezo, para os efectos de notificación, en _______________________________, localidade __________________, C. P. _____________, provincia ______________________ e teléfono _____________________________________________, -O Concello da Cariño convocou proceso selectivo para a contratación laboral temporal de dous (2) técnicos de turismo, coa categoría profesional de técnico (grupo de cotización 5) para prestar servizos temporais no Concello de Cariño e adscritos a Oficina de Turismo do Concello, ao abeiro do Programa de subvencións dirixido a Concellos e agrupacións de concellos da provincia da Coruña de menos de 50.000 habitantes para financiar o gasto de persoal das oficinas de turismo durante o exercicio 2021. -Declaro baixo xuramento/promesa cumprir todas e cada unha das condicións esixidas na convocatoria, referidas á data de remate do prazo de presentación de instancias sinalado nas bases que declaro coñecer. -Que a tal efecto achego a seguinte documentación compulsada: a).- Fotocopia compulsada do D. N. I., pasaporte ou tarxeta de residencia. b).- Fotocopia compulsada da titulación esixida para presentarse ao proceso. c).- Fotocopia compulsada do permiso de condución B. d).- Fotocopia compulsada do Celga 4 ou equivalente. Ser admitido/a no proceso selectivo para a contratación temporal de dous (2) técnicos de turismo para prestar servizos temporais no Concello de Cariño e adscritos a Oficina de Turismo do Concello. Cariño, a…….…………. de 2021. Sr. Alcalde-presidente do Concello de Cariño D/DNA___________________________________________________________________, con DNI:______________________ Con domicilio en _______________________________________________, en relación coas bases para o proceso de selección como persoal laboral temporal DE DOUS TÉCNICOS DE TURISMO ADSCRITOS Á OFICINA DE TURISMO DO CONCELLO, ao abeiro do Programa de subvencións dirixido a Concellos e agrupacións de concellos da provincia da Coruña de menos de 50.000 habitantes para financiar o gasto de persoal das oficinas de turismo durante o exercicio 2021. Que non fun separado mediante expediente disciplinario do servicio de calquera das Administracións Públicas ou dos órganos constitucionais ou estatutarios das Comunidades Autónomas, Que non me atopo en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que desempeñe no caso de persoal laboral no que fose separado ou inhabilitado. Que non me atopo incurso en causa de incompatibilidade con arreglo á lexislación vixente. Que non padezo enfermidade nin limitación física ou psíquica incompatible co desenvolvemento das funcións correspondentes ó posto de traballo, así como que reúno as condicións físicas necesarias para superar a proba física de esforzo. En Cariño, a _____ de ______________ de 2021. O Declarante, ILMO. SR. ALCALDE-PRESIDENTE DO CONCELLO DE CARIÑO Cariño, 27 de abril de 2021 O Alcalde.- José M. Alonso Pumar